Աննա Ֆինուկեյն

**Աննա Ֆինուկեյն** (), ամերիկացի բանկիր, Ամերիկա բանկի փոխնախագահ և Ամերիկա Եվրոպա բանկի խորհրդի նախագահ։  Աննա Ֆինուկեյնը ղեկավարում է բանկի սոցիալական ներդրումների, գլոբալ հանրային քաղաքականության, բնապահպանական, սոցիալական և կորպորատիվ կառավարման հանձնաժողովները։  1995 թվականից Աննա Ֆինուկեյնը բանկային ոլորտում է աշխատում։  Ֆինուկեյնն իր աշխատանքային գործունեության սկզբնական շրջանում միացավ Ամերիկա բանկի  ֆինանսական բաժնին, որը հետագայում միավորվեց  Բոստոն բանկի հետ և դարձավ Ամերիկա բանկի մի մասը։ Աննա Ֆինուկեյնը մի քանի կազմակերպությունների խորհրդի անդամ է։  Ֆինուկեյնը ապրում է Մասաչուսեթս նահանգի Լինքոլն քաղաքում։

## Վաղ մանկություն և կրթություն
Ֆինուկեյնը ծնվել է իռլանդա-ամերիկյան ընտանիքում, Մասաչուսեթս նահանգի Նյուտոն քաղաքում, ընտանիքի վեց երեխաներից չորրորդն է։ Նրա երկու ծնողների նախնիները եղել են Քորք շրջանից։ Նրա հայրը՝ Ուիլյամը, Բոստոնի հայրենասերների և տեղական բանկերի գլխավոր խորհրդատուն էր։ Նրա մայրը՝  Մերին, տնային տնտեսուհի էր։  Ֆինուկեյնը ընկերություն էր անում Ռոբերտ  Քրեյնի ի դուստրերից մեկի հետ։ Քրեյնը Ֆինուկեյնին ծանոթացրեց Բոստոնի այն ժամանակվա քաղաքապետ Քևին Ուայթի հետ։ Նյու Հեմփշիրի համալսարանն ավարտելուց հետո Ֆինուկեյնը աշխատել է քաղաքապետարանի արվեստի բաժնում։

## Բանկային ոլորտի կարիերա
Ֆինուկեյնը 1995 թվականին միանալով Ամերիկա բանկի ֆինանսական բաժնին մտավ բանկային գործունեության մեջ և դարձավ կորպորատիվ հարաբերությունների և շուկայավարման ղեկավար։ Աննա Ֆինուկեյնը աշխատել է բարելավել բանկի հեղինակությունը ցածրորակ վարկավորման ճգնաժամից հետո և օգնել է ձեռք բերել ընկերություններ։ Ավելի ուշ Ամերիկա բանկի  ֆինանսական բաժինը միավորվեցԲոստոն բանկի հետ։ Ֆինուկեյնը դարձել է Բոստոն բանկի հետ ֆինանսների, կորպորատիվ մարքեթինգի և հաղորդակցության գործադիր փոխնախագահ։  2007-2008 թվականների ֆինանսական ճգնաժամից հետո, երբ բանկը կորցրեց իր արժեքի 55% - ը,  Աննա Ֆինուկեյնը, Ամերիկա բանկի գլոբալ ռազմավարության և շուկայավարման տնօրենն էր։

2015 թվականին նշանակվել է  ընկերության փոխնախագահ։  Ֆինուկեյնը ընկերության կայուն շուկաների կոմիտեի համանախագահն է, ղեկավարում է բնապահպանական, սոցիալական և կորպորատիվ կառավարման կոմիտեն, զբաղվում է հաճախորդների վերլուծությամբ, գլոբալ մարքեթինգով և հանրային քաղաքականության ռազմավարությամբ։ Աննա Ֆինուկեյնը ղեկավարում է Ամերիկա բանկի  բարեգործական հիմնադրամը։

Հաղորդվում է, որ 2017 թվականի կեսերին Թրևիս Կալանիկի հրաժարականից հետո, Ֆինուկեյնին դիտարկում էին Ուբերի, գլխավոր գործադիր տնօրենի թափուր պաշտոնի թեկնածու։ 2017 թվականի սեպտեմբեր ամսին  Աննա Ֆինուկեյնը գլխավորել Է Ամերիկա Եվրոպական բանկի խորհուրդը, և հրաժարական տվել 2021 թվականին։

### Ճանաչում
Ֆինուկեյնը 2010 թվականին Բոստոնի «100 կանայք, ովքեր ղեկավարում են Բոստոն քաղաքը»  ցուցակում զբաղեցրել է վեցերորդ տեղը։ Նա բարձր դիրքեր է զբաղեցրել ամերիկացի ազդեցիկ կանանց ցուցակներում, այդ թվում՝ 2009 թվականին Ամերիկացի բանկիրներ ամսագրի «Ամենաազդեցիկ կանայք» ցուցակում,  2011–2012 թվականներին և 2014–2017թվականներին։ Ամենաազդեցիկ կանանց հաջողության վարկանիշը 2016-ից 2020 թվականներին,  և Ֆորբես ամսագրիի «Ամենաազդեցիկ կանայք»  ցուցակները 2019 և 2020 թվականներին։ Ֆինուկեյնն ընդգրկվել է նաև էներգետիկ ցուցակում։ 2013 թվականին և 2014 թվականին Ֆինուկեյնը զբաղեցրել է 20-րդ տեղը Ֆորբես ամսագրի  «50 ամենաազդեցիկ ղեկավարներ» ցուցակում։ 2021 թվականին, ըստ Բարոնս ամսագրի,  Ֆինուկեյնն ընդգրկվել է ԱՄՆ ֆինանսների ոլորտի 100 ամենաազդեցիկ կանանց ցանկում։ 2019 թվականին Ֆինուկեյնն ընդգրկվել է ամերիկյան գովազդի ֆեդերացիայի գովազդի փառքի սրահի անդամ։ Ֆինուկեյնի այլ կոչումները ներառում են Մեծ Բոստոնի Առևտրի պալատի ականավոր բոստոնյան ակադեմիայի անդամությունը, կանանց ասոցիացիայի Նյու Յորքի մասնաճյուղից։  երկուսն էլ 2013 թվականին։  Բացի այդ, 2017թվականին Ֆինուկեյնն արժանացել է Բոստոնի Հռոմեական կաթոլիկ արքեպիսկոպոսության քաղաքային պլանավորման գրասենյակի մրցանակի՝ գործին նվիրվածության և սոցիալական արդարության համար աշխատելու համար։

Ֆինուկեյնին տրվել է Ֆորբես ամսագրի 50 տարեկանից մեծ ձեռնարկատերերի, առաջնորդների, գիտնականների և ստեղծագործողների համար կազմված 2021 թվականի առաջին «50-ից 50» վարկանիշ։

## Անձնական կյանք
Ֆինուկեյնն ամուսնացած է լրագրող Մայք Բարնիքլի հետ, որը երեք երեխա ունի մեկ այլ ամուսնությունից։ Աննա Ֆինուկեյն Մայք Բարնիքլ զույգն ունի չորս մեծահասակ երեխա,  ապրում են Մասաչուսեթս նահանգի Լինքոլն քաղաքում։ 2012 թվականին Բոստոն ամսագիրը Ֆինուկեյնին և Բարնիկլին ներառել է քաղաքի «Ազդեցիկ զույգեր» ցանկում։  Ֆինուկեյնը Ամերիկա-Իռլանդական հիմնադրամի խորհրդի անդամ, ինչպես նաև Բրիգամի և կանանց հիվանդանոց, Քարնեգի Հոլլ, ՍՎՍ առողջություն (2011 թվականի հունվարից) Լրագրողների միջազգային կենտրոն, Ջոն Ֆ. Քենեդու նախագահական գրադարան, Բոստոնի հանրային գրադարան հիմնադրամ և կերպարվեստի թանգարան, Բոստոն, Ջոն Ֆ. Քենեդու գրադարան հիմնադրամ, Առողջապահական գործընկերներ և Հատուկ Օլիմպիական խաղեր անդամ է։ Աննա Ֆինուկեյնը միջազգային հարաբերությունների խորհրդի անդամ է, ինչպես նաև եղել է Մասաչուսեթսի կանանց ֆորումի նախագահը։

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացիներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի կանայք
Կատեգորիա:Ամերիկացիներ իռլանդական սերմամբ